'Marihuana mi je za zdravlje': Opet kod njega našli plantažu

Tomislav Rosan (77) kojem sude zbog marihuane koju su mu našli 2012. godine opet je pod istragom policije. Nedavno su mu našli 460 biljaka u podrumu kuće u Pakoštanima

<p><strong>Tomislav Rosan (77) </strong>je njegovao biljke <strong>indijske konoplje </strong>u laboratoriju za uzgoj marihuane u podrumu svoje kuće u <strong>Pakoštanima kraj Zadra</strong>. Sadio ih je u pitarima, grijao grijalicama, hladio ventilatorima, a navodnjavao sustavom kap po kap. Ne zna se je li im puštao klasičnu glazbu za bolji rast, no <strong>460 biljaka uzgojeno</strong> je s puno ljubavi u kontroliranim uvjetima. Najmanja je biljka bila visoka 50 centimerara, a najveća 106. </p><p>A onda su mu na vrata ponovno pokucali policajci. Opremu i biljke su mu oduzeli, a njega uhitili, kazneno prijavili, kriminalistički obradili i u subotu priveli sucu istrage Županijskog suda u Zadru. </p><p>Rosanu se sudi zbog marihuane koju su mu policajci pronašli 2012. godine. Imao je tek nekoliko biljaka koje je držao na terasi kuće. Tada nam je kazao da su mu biljke primjetili iz policijskog helikoptera koji je nadletio kuću, budući da se nisu mogle uočiti nikako drugačije. Kazao nam je da mu "trava" pomaže zdravlju, odnosno da od marihuane spravlja čajeve kojima liječi giht i još puno boljki koje dolaze sa starošću, te da sjemenke prokuhane u mlijeku za njega imaju ljekovitu moć.</p>